google/wiki40b huggingface dataset:
अजीव

अजीव शब्द का अर्थ होता हैं जिसमें जान न हो। कुर्सी मेज, पन्ना आदि अजीव वस्तु के उदहारण हैं। जैन दर्शन के अनुसार यह सात तत्त्वों में से एक तत्त्व हैं।

काल

काल को दो तरह से समझा जा सकता हैं:निश्चयनय और व्यवहारनय
न्यांगा नदी

न्यांगा नदी अफ्रीका महाद्वीप की एक प्रमुख नदी हैं।
रामप्रसाद पोटाई

इन्हे बस्तर (छत्तीसगढ़) का गांधी कहा जाता है। इनसे प्रभावित होकर पं.जवाहर लाल नेहरू ने उन्हे भारतीय संविधान सभा का सदस्य बनाया। इन्हे कांकेर जिला जनपद सभा का प्रथम अध्यक्ष बनने का गौरव प्राप्त है। सन 1950मे डॉ॰ रामप्रसाद पोटाई को कांकेर का प्रथम मनोनीत सांसद बनाया गया।
शिबालय उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति

शिबालय़ उपजिला बांग्लादेश के मध्य में स्थित, ढाका विभाग के मानिकगंज जिले में स्थित है।
मुरैना ज़िला

इतिहास

चम्बल नदी के बीहड़ो से घिरा यह भू-पटल जिसे हम आज मुरैना नाम से जानते है असल मे कभी "पेंच' नाम से विख्यात था और यह पेंच नाम यहां पर लगी सरसों के तेल मील के कारण ग्रामीणों द्वारा दिया गया आम नाम था। समय के साथ साथ जब यहां पर मील में मजदूरों की संख्या बढ़ने लगी तो उन लोगों ने पास ही अपने घर बनाने प्रारम्भ कर दिए जो कुछ ही दिनों बाद उस मील के निकटतम गाँव (मुरैना गांव)तक विस्तृत हो गया। अंततः मुरैना जिले के मुख्यालय से 5 किलोमीटर की दूरी पर स्थित मुरैना गांव ने वर्तमान शहर को नाम दिया "मुरैना" जिसका अर्थ होता है मोरों का रैना (वास-स्थल) बस्तुतः हमारे देश का राष्ट्रीय पक्षी मोर यहां आज भी हर मुंडेर पर दिख ही जायेगा।
 
सुप्रसिद्ध क्रान्तिकारी राम प्रसाद 'बिस्मिल' के दादा जी नारायण लाल का पैतृक गाँव बरबई तत्कालीन ग्वालियर राज्य में चम्बल नदी के बीहड़ों में स्थित तोमरधार क्षेत्र (वर्तमान मध्य प्रदेश) के मुरैना जिले में आज भी है। बरबई ग्राम-वासी बड़े ही बागी प्रकृति के व्यक्ति थे जो आये दिन अँग्रेजों व अँग्रेजी आधिपत्य वाले ग्राम-वासियों को तंग करते थे। पारिवारिक कलह के कारण नारायण लाल ने अपनी पत्नी विचित्रा देवी व दोनों पुत्रों - मुरलीधर एवं कल्याणमल सहित अपना पैतृक गाँव छोड़ दिया। उनके गाँव छोडने के बाद बरबई में केवल उनके दो भाई - अमान सिंह व समान सिंह ही रह गये जिनके वंशज कोक सिंह आज भी उसी गाँव में रहते हैं। केवल इतना परिवर्तन अवश्य हुआ है कि बरबई गाँव के एक पार्क में राम प्रसाद बिस्मिल की एक भव्य प्रतिमा मध्य प्रदेश सरकार ने स्थापित कर दी है।

जौरा

यह मुरैना जिले का एक नगर तथा तहसील है। जौरा आगरा से 120 किमी दक्षिण तथा ग्वालियर से  70 किमी दूर उत्तर मध्य रेलवे पर स्थित है। यहाँ करोली के जदोन राजाओ के द्वारा सुमावली का किला बनवाए गए प्राचीन दुर्ग के ध्वंसावशेष उपस्थित हैं। जौरा तहसील में स्थित गाँगोलीहार गाँव में संत रतिदास का भव्य मंदिर है। लोक मान्यता है कि उनका जन्म इसी ग्राम में हुआ था।
अज़रबैजान का इतिहास

अज़रबैजान का इतिहास सातवीं सदी से भी पूर्व का है, जब इस क्षेत्र के लोगों का स्थानीय अरब राष्ट्रों ने इस्लाम में परिवर्तन किया। १६वीं और १७वीं शताब्दियों में, यह क्षेत्र हख़ामनी साम्राज्य और उस्मानी साम्राज्य के बीच विवाद का कारण था।
अजरबैजान या अज़रबैजान प्रांत (अज़ेरी: آذربایجان, Azərbaycan) पूर्वी यूरोप और पश्चिमी एशिया की सीमा पर एक ऐतिहासिक और भौगोलिक क्षेत्र है। यह कैस्पियन सागर द्वारा पूर्व में घिरा है, रूस के उत्तर पश्चिमोत्तर, तुर्की और आर्मेनिया के लिए दक्षिण पश्चिम करने के लिए जॉर्जिया को दागेस्तान क्षेत्र और ईरान के दक्षिण में. अजरबैजान विभिन्न जातियों के लिए एक घर, अधिकांश लोगों का है, एक जातीय समूह अजरबैजान के लोग हैं जो संख्या अजरबैजान के स्वतंत्र गणराज्य में ८ मिलियन के करीब.
माध्य और फारसी के शासन के दौरान, कई अल्बानिया पारसी धर्म को अपनाया और फिर ईसाइयत में स्विच करने से मुस्लिम और अरब और अधिक महत्त्वपूर्ण बात यह मुस्लिम तुर्कों के आने से पहले. तुर्की के जनजातियों को ग़ज़ीयों की छोटी सी बैंड जिसकी विजय अभियान की बड़े पैमाने पर देशी कोकेशियान और ईरान के रूप में जनजातियों की आबादी के तर्क बनना को नेतृत्व के रूप में आ चुके हैं पर विश्वास कर रहे हैं ओग़ुज़ों के तुर्की भाषा को अपनाया और कई सौ वर्षों की अवधि में इस्लाम में बदला.
उपनिवेश की स्थापना के 80 से अधिक काकेशस में रूसी साम्राज्य के अंतर्गत वर्ष के बाद, अजरबैजान लोकतांत्रिक गणराज्य 1918 में स्थापित किया गया था। राज्य था 1920 में सोवियत सेनाओं ने हमला कर दिया और 1991 में सोवियत संघ के पतन तक सोवियत शासन के अधीन रहा.

साम्यवाद

२८ अप्रैल १९२० को सोवियत समाजवादी गणराज्य की घोषणा की राष्ट्रीय सरकार की [को शांतिपूर्ण आत्मसमर्पण के बाद बोल्शिविक बलों, अजरबैजान था। शीघ्र ही के लोगों का कांग्रेस के बाद सितम्बर १९२० में ईस्ट] आयोजित था में बाकू. हालांकि, औपचारिक रूप से एक स्वतंत्र राज्य, अजरबैजान SSR पर निर्भर थी और में सरकार द्वारा नियंत्रित मॉस्को. यह में सम्मिलित किया गया त्रानस् कॉकेश्यन SSR साथ आर्मेनिया और जॉर्जिया के साथ मार्च 1922 में. 1922 दिसम्बर में एक समझौते पर हस्ताक्षर करके, TSFSR के चार मूल गणराज्यों में से एक बन गई सोवियत संघ. TSFSR 1936 में भंग कर और उसके तीन क्षेत्रों में सोवियत संघ के भीतर अलग गणराज्यों बन गया।
महाराष्ट्र एक्सप्रेस

11039/11040 महाराष्ट्र एक्सप्रेस, भारतीय रेलवे की एक एक्सप्रेस ट्रेन है जो भारत में गोंदिया जंक्शन और कोल्हापुर के बीच चलती हैं। यह गोंदिया जंक्शन से कोल्हापुर के लिए ट्रेन नंबर 11040 के रूप में और विपरीत दिशा में ट्रेन नंबर 11039 के रूप में चलती है।
यह किसी एक राज्य में, ट्रेन द्वारा की जाने वाली सबसे लंबे दूरी (1346 किमी) के लिए मौजूदा रिकॉर्ड रखती है। यह पूरी तरीके से महाराष्ट्र के अंदर चलती है।
इस ट्रेन का नामकरण महाराष्ट्र राज्य के नाम पर किया गया है। हालांकि ऐसे नाम से यह इन गाड़ियों की लीग में आ जाता हैं जो अपने राज्यों के नाम पर रखे गये है, जैसे केरल एक्सप्रेस, तमिलनाडु एक्सप्रेस, आंध्र प्रदेश एक्सप्रेस, लेकिन यह ट्रेन राज्य और राष्ट्रीय राजधानी को आपस में नहीं जोड़ता है।

कोच

वर्तमान में, 11039/11040 महाराष्ट्र एक्सप्रेस 1 एसी 2 टियर, 1 एसी 3 टियर, 8 स्लीपर क्लास व 5 सामान्य अनारक्षित डिब्बों की है। जैसा की भारत में सभी ट्रेन सेवाओं के साथ होता हैं कि कोचो मे फेरबदल उनकी मांग के आधार पर भारतीय रेल के विवेकाधीन होता है।
महाराष्ट्र एक्सप्रेस 1346 किलोमीटर की दूरी को 28 घंटे 45 मिनट (46.82 किमी/घंटा) और 11040 महाराष्ट्र एक्सप्रेस इतनी ही दूरी (47.37 किमी/घंटा) को 28 घंटे 25 मिनट में पूरा करती है। दोनों दिशाओं में इसकी औसत गति 55 किमी/घंटा से नीचे है, इसलिए इस ट्रेन में भारतीय रेलवे नियमों के अनुसार सुपरफास्ट चार्ज नहीं लगता है।
यह दौंड जंक्शन और पुणे जंक्शन के बीच में ये अपने दिशा मे 2 बार बदलाव करती है।
इस ट्रेन मे पेंट्री कार की सुविधा नही, लेकिन इसमें केटरिंग सेवा उपलब्ध है।

ट्रैक्शन

इस मार्ग का मार्ग आंशिक रूप से विद्युतीकरण किया गया है इसलिए भुसावल स्थित एक वैप 4 लोको इस ट्रेन को पुणे जंक्शन से गोंदिया तक ले जाता है। इसके बाद पुणे या गुंतकल आधारित डब्ल्यूडीएम 3 ए इसको कोल्हापुर, तक ले जाता है।
हडसन जलसन्धि

यह विश्व की एक प्रमुख जलसन्धि हैं। 
== स्थिति == उत्तरी अमेरिका महाद्वीप में अवस्थित हडसन जलसंधि उंगावा प्रायद्वीप को बेफिन द्वीप से पृथक करती है जबकि हडसन की खाड़ी को लेब्राडोर सागर से जोड़ती है।
वाई॰ एस॰ राजशेखर रेड्डी

राजनीतिक करियर

वे कड़प्पा से नौंवीं, दसवीं, ग्यारवीं और बारहवीं लोकसभा के लिए चार बार लोकसभा सदस्य चुने गए। पुलिवेंदुला से पांच बार विधानसभा सदस्य चुने गए। 2003 में उन्होंने पूरे आन्ध्र प्रदेश में पदयात्रा की. 2004 में उन्हीं के नेतृत्व में कांग्रेस ने विधानसभा चुनाव जीता.

निधन

2 सितंबर 2009 को उन्हें ले जा रहा हेलीकॉप्टर नल्लामला के जंगल में खो गया। 3 सितंबर की सुबह करनूल से 40 नॉटिकल मील की दूरी पर रूद्रकोंडा की पहाड़ी पर उनका क्षत-विक्षत शव मिला. उनके साथ हेलीकॉप्टर से जा रहे चार अन्य लोगों की भी मौत हो गई। उनके लापता हेलीकॉप्टर की खोज के लिए भारत का सबसे बड़ा तलाशी अभियान चलाया गया।
वेल्डिंग

झलाई या वेल्डन, निर्माण (fabrication) की एक प्रक्रिया है जो चीजों को जोडने के काम आती है। झलाई द्वारा मुख्यतः धातुएँ तथा थर्मोप्लास्टिक जोड़े जाते हैं। इस प्रक्रिया में सम्बन्धित टुकड़ों को गर्म करके पिघला लिया जाता है और उसमें एक फिलर सामग्री को भी पिघलाकर मिलाया जाता है। यह पिघली हुई धातुएं एवं फिलर सामग्री ठण्डी होकर एक मजबूत जोड़ बन जाता है। झलाई के लिये कभी-कभी उष्मा के साथ-साथ दाब का प्रयोग भी किया जाता है।
झलाई, दबाव द्वारा और द्रवण द्वारा किया जाता है। लोहार लोग दो धातुपिंडों को पीटकर जोड़ देते हैं यह दबाव द्वारा झलाई है। दबाव देने के लिए आज अनेक द्रवचालित दाबक (Hydraulic press) बने हैं, जिनका उपयोग उत्तरोत्तर बढ़ रहा है। द्रवण द्वारा झलाई में दोनों तलों को संपर्क में लाकर गलित अवस्था में कर देते हैं, जो ठंडा होने पर आपस में मिलकर ठोस और स्थायी रूप से जुड़ जाते हैं। गलाने का कार्य विद्युत् आर्क द्वारा संपन्न किया जाता है।

विद्युत् आर्क झलाई (Arc Welding)

इस विधि में जोड़ी जानेवाली वस्तुओं की टक्करों को गलाने के लिए एक विद्युदग्र (इलेक्ट्रोड) तो झलाई की बत्ती के रूप में होता है और दूसरा उन जोड़नेवाले भागों के रूप में होता है तथा इन दोनों इलेक्ट्रोडों के बीच में विद्युत् आर्क स्थापित कर, आवश्यक ऊष्मा प्राप्त कर ली जाती है। इस काम के लिए दिष्ट और प्रत्यावर्ती किसी भी धारा का प्रयोग किया जा सकता है, लेकिन दिष्ट धारा अधिक सुविधाजनक रहती है।

गैस झलाई (Gas Welding)

गैसों की सहायता से झलाई की क्रिया एक सी होती है, लेकिन उनका विभाजन उपयोग में आनेवाली गैस के अनुसार किया जाता है। ये गैसें बहुधा जारक (ऑक्सीजन) और शुक्तलेन्य (ऐसीटिलीन (का मिश्रण, कोल गैस और उदजन (हाइड्रोजन) आदि हुआ करती हैं। इनमें से जार-शुक्तलेन्य (ऑक्सी-ऐसीटिलीन) झलाई सबसे अधिक प्रचलित है। वेल्डनो-पयोगी गैसें तैयार करनेवाली व्यापारिक कंपनियाँ इस्पात के मजबूत बेलनों (cylinders) में गैस को कई वायुमंडलों के दबाव पर भरकर झलाई के लिए बेचा करती हैं। झलाई के बड़े बड़े कारखानों में निजी गैस जनित्रों द्वारा चूर्णातु प्रांगेय (कैल्सियम कार्बाइड) और पानी के मिश्रण से यह गैस कम दाबस पर तैयार की जाती है। शुक्तलेन्य को शुक्तला (ऐसीटोन) में घुला देने से उसे विस्फोटन का डर नहीं रहता।

ठोस अवस्था झलाई

कुछ वेल्डिंग विधियाँ ऐसी हैं जिनमें जोड़े जाने वाले पदार्थों को पिघलाने की आवश्यकता नहीं होती। इन्हें ठोस अवस्था वेल्डिंग (सॉलिड स्टेट वेल्डिंग) कहते हैं।
ओलेमेक

यह एक प्राचीन संस्कृति थी जो १४ वी सताब्दी ईसा पूर्व से ४ थी सताब्दी ईसा पूर्व में अमेरिका में पनपी इसे इस महाद्वीप की पहली विक्सित संस्कृति होने का गौरव प्राप्त है
स्वास्थ्य

समग्र स्वास्थ्य की परिभाषा

विश्व स्वास्थ्य संगठन के अनुसार, स्वास्थ्य सिर्फ रोग या दुर्बलता की अनुपस्थिति ही नहीं बल्कि एक पूर्ण शारीरिक, मानसिक और सामाजिक खुशहाली की स्थिति है। स्वस्थ लोग रोजमर्रा की गतिविधियों से निपटने के लिए और किसी भी परिवेश के मुताबिक अपना अनुकूलन करने में सक्षम होते हैं। रोग की अनुपस्थिति एक वांछनीय स्थिति है लेकिन यह स्वास्थ्य को पूर्णतया परिभाषित नहीं करता है। यह स्वास्थ्य के लिए एक कसौटी नहीं है और इसे अकेले स्वास्थ्य निर्माण के लिए पर्याप्त भी नहीं माना जा सकता है। लेकिन स्वस्थ होने का वास्तविक अर्थ अपने आप पर ध्यान केंद्रित करते हुए जीवन जीने के स्वस्थ तरीकों को अपनाया जाना है।
यदि हम एक अभिन्न व्यक्तित्व की इच्छा रखते हैं तो हमें हर हमेशा खुश रहना चाहिए और मन में इस बात का भी ध्यान रखना चाहिए कि स्वास्थ्य के आयाम अलग अलग टुकड़ों की तरह है। अतः अगर हम अपने जीवन को कोई अर्थ प्रदान करना चाहते है तो हमें स्वास्थ्य के इन विभिन्न आयामों को एक साथ फिट करना पड़ेगा। वास्तव में, अच्छे स्वास्थ्य की कल्पना समग्र स्वास्थ्य का नाम है जिसमें शारीरिक स्वास्थ्य, मानसिक स्वास्थ्य , बौद्धिक स्वास्थ्य, आध्यात्मिक स्वास्थ्य और सामाजिक स्वास्थ्य भी शामिल है।

स्वास्थ्य का आधुनिक दृष्टिकोण

स्वास्थ्य की देखभाल का आधुनिक दृष्टिकोण आयुर्वेद के समग्र दृष्टिकोण के विपरीत है; अलग-अलग नियमों पर आधारित है और पूरी तरह से विभाजित है। इसमें मानव-शरीर की तुलना एक ऐसी मशीन के रूप में की गई है जिसके अलग-अलग भागों का विश्लेषण किया जा सकता है। रोग को शरीर रूपी मशीन के किसी पुरजे में खराबी के तौर पर देखा जाता है। देह की विभिन्न प्रक्रियाओं को जैविकीय और आणविक स्तरों पर समझा जाता है और उपचार के लिए, देह और मानस को दो अलग-अलग सत्ता के रूप में देखा जाता है।
पंकज उधास

प्रारंभिक जीवन

पंकज उधास का जन्म गुजरात में राजकोट के पास जैतपुर में एक ज़मींदार परिवार में हुआ था। वे तीन भाइयों में सबसे छोटे हैं। वे चरण समुदाय के सदस्य हैं। उनके पिता का नाम केशूभाई उधास और माँ का नाम जीतूबेन उधास है। उनके सबसे बड़े भाई मनहर उधास ने बॉलीवुड में हिंदी पार्श्व गायक के रूप में कुछ सफलता प्राप्त की थी। उनके दूसरे बड़े भाई निर्मल उधास भी एक प्रसिद्ध गज़ल गायक हैं और तीनों भाइयों में से सबसे पहले गायिकी का काम उन्होंने ने ही शुरू किया था। उन्होंने सर बीपीटीआई भावनगर से शिक्षा प्राप्त की थी। उसके बाद उनका परिवार मुम्बई आ गया और पंकज ने वहाँ के सेंट जेवियर्स कॉलेज में पढ़ाई की।

करियर

पंकज उधास के बड़े भाई मनहर रंगमंच के एक अभिनेता थे, जिसकी वजह से पंकज संगीत के संपर्क में आये। रंगमंच पर उनका पहला प्रदर्शन भारत-चीन युद्ध के दौरान हुआ जिसमें उन्होंने "ऐ मेरे वतन के लोगों" गाया जिसके लिए एक दर्शक द्वारा उनको पुरस्कार स्वरूप 51 रुपये का इनाम भी दिया गया।
चार साल बाद वे राजकोट की संगीत  नाट्य अकादमी में भर्ती हो गए और तबला बजाने की बारीकियों को सीखा. उसके बाद, उन्होंने सेंट जेवियर्स कॉलेज से विज्ञान स्नातक डिग्री की पढ़ाई की और एक 'बार' में काम शुरू कर दिया, तथा समय निकालकर गायन का अभ्यास करते रहे।
उधास ने पहली बार 1972 की फिल्म कामना में अपनी आवाज दी जो कि एक असफल फिल्म रही थी।
इसके बाद, उधास ने ग़ज़ल गायन में रुचि विकसित की और ग़ज़ल गायक के रूप में अपना करियर बनाने के लिए उन्होंने उर्दू भी सीखी. सफलता न मिलने के बाद वे कनाडा चले गए और वहां तथा अमेरिका में छोटे-मोटे कार्यक्रमों में ग़ज़ल गायिकी करके अपना समय बिताने के बाद वे भारत आ गए।
उनका पहली ग़ज़ल एल्बम आहट 1980 में रिलीज़ हुआ था। यहाँ से उन्हें सफलता मिलनी शुरू हो गयी और 2009 तक वे 40 एल्बम रिलीज़ कर चुके हैं।
1986 में उधास को नाम फिल्म में अपनी कला का प्रदर्शन करने का एक और अवसर प्राप्त हुआ जिससे उनको काफी प्रसिद्धि भी मिली। वे पार्श्व गायक के रूप में काम जारी रखा, वे साजन, ये दिल्लगी और फिर तेरी कहानी याद आई जैसी कुछ फिल्मों में भी दिखाई दिए।
बाद में उधास ने सोनी एंटरटेंमेंट टेलीविजन पर 'आदाब अर्ज है ' नाम से एक टेलेंट हंट कार्यक्रम की शुरुआत की।
राष्ट्रीय राजमार्ग १३२ (भारत)

मार्ग

इस राजमार्ग के कुछ मुख्य पड़ाव इस प्रकार हैं: तिंडिवनम, कुट्टेरीपट्टू, चेंदूर, विक्रवांडी, विलुप्पुरम।
राजेश मसाला

राजेश मसाला उत्तर प्रदेश में एक मसाला ब्रांड हैं। उद्योगपति राजेश अग्रहरि एवं चन्द्रमा देवी अग्रहरि, जो अमेठी नगर पालिका की अध्यक्षा भी हैं, वें राजेश मसाला के डायरेक्टर हैं।

इतिहास

इसकी स्थापना १९९७ में अग्रहरी मसाला उद्योग के बैनर तले किया गया था। इसका मुख्यालय अमेठी, उत्तर प्रदेश में हैं।

अन्य

राजेश मसाला के डायरेक्टर राजेश अग्रहरि जो स्वयं एक समाजवादी पार्टी राजनैतिक दल के नेता थे, उन्हें मुख्यमंत्री अखिलेश यादव ने अनुशासन हीनता तथा पार्टी विरुद्ध गतिविधियों में संलिप्त होने के कारण उन्हें जून २०१४ में समाजवादी पार्टी से ६ साल के लिए निष्काषित कर दिया।
दाल

दाल मिल

दालें मानव आहार में प्रोटीन की आवश्यकता पूर्ति का प्रमुख स्रोत है लगभग ३ प्रतिशत प्रोटीन की पूर्ति दालों द्वारा की जाती है भोजन में प्रयोग आने वाली दालें मुख्यत: छिलका रहित दो टुकड़ों वाली होती हैं अत: दलहनों से दाल बनाने के लिए उनके ऊपर का छिलका उतारना सर्वप्रथम तथा प्रमुख क्रिया है इसके लिए दानों को उपचारित किया जाता है और तत्पश्चात् ही उनका संसाधन किया जाता है पुरानी पद्वति द्वारा दाल बनाने में लगभग १ से १५ प्रतिशत तक दाल की हानि संसाधन क्रिया में होती है अत: दालों की उपलब्धि बढ़ाने के लिए उन्नत उत्पादन तकनीक के साथ ही साथ संसाधन की भी उन्नत तकनीक एवं उपकरणों का उपयोग किया जानं चाहिए इसी दिशा में केन्द्रीय कृषि अभियांत्रिकी संस्थान, भोपाल तथा अन्य संस्थानों में शोध किये गये हैं।
लिखने का कारण

परिचय

इस पुस्तक की 'भूमिका' में रघुवीर सहाय लिखते हैं कि- लेखक जब कभी अपनी रचना-प्रक्रिया के विषय में सोचता है तो अंशतः वह जो कर चुका होता है उसका विश्लेषण कर रहा होता है और अंशतः वह जो नहीं कर पाया और करना चाहता है उसकी तैयारी कर रहा होता है। इस तरह रचना-प्रक्रिया संबंधी उसके विचार उसे एक साथ वर्तमान और भविष्य में ले जाते हैं।
संरक्षित क्षेत्र

संरक्षित क्षेत्र या रक्षित क्षेत्र किसी ऐसे क्षेत्र को कहते हैं जिसकी उसके प्राकृतिक, पर्यावरणीय या सांस्कृतिक महत्व के कारण परिवर्तन या हानि से रक्षा की जा रही हो। रक्षित क्षेत्र भिन्न प्रकारों के होते हैं और उन्हें अलग-अलग स्तरों का संरक्षण दिया जाता है। कुछ समुद्री क्षेत्र भी अक्सर संरक्षित हुआ करते हैं। अक्टूबर २०१० में विश्व भर में १,६१,००० से अधिक रक्षित क्षेत्र थे जिनमें दुनिया की पूरी भूमि का १०-१५% था। इसके विपरीत समुद्र का केवल १.१७% रक्षित क्षेत्रों में सम्मिलित था जिसपर लगभग ६,८०० समुद्री रक्षित क्षेत्र विस्तृत थे।

परिभाषा

अंतर्राष्ट्रीय प्रकृति संरक्षण संघ (International Union for Conservation of Nature) के अनुसार रक्षित क्षेत्र 'एक स्पष्ट रूप से परिभाषित भौगोलिक क्षेत्र होता है, जो प्रकृति और उस से सम्बंधित पर्यावरणीय सेवाओं और सांस्कृतिक मान्यताओं के दीर्घकालीन संरक्षण के लिए मान्य, समर्पित और व्यवस्थित हो'। आमतौर पर इन क्षेत्रों में मानव-व्यवसायों और प्राकृतिक साधनों के उपयोग पर सीमाएँ लगी होती हैं या पूर्ण पाबंदी होती है।

अन्य भाषाओं में

'संरक्षित क्षेत्रों' को अंग्रेज़ी में 'प्रोटॅक्टिड एरियाज़​' (protected areas), रूसी में 'प्रिरोदाख़रान्नाया ज़ोना' (Природоохранная зона) और फ़ारसी में 'मन्तक़ा हिफ़ाज़तशुदा' (منطقه حفاظت‌شده) कहा जाता है।
कुम्भलगढ़ दुर्ग

कुम्भलगढ़ का दुर्ग राजस्थान ही नहीं भारत के सभी दुर्गों में विशिष्ठ स्थान रखता है। उदयपुर से ७8 दूर समुद्र तल से १,०८७ मीटर ऊँचा और ३० किमी व्यास में फैला यह दुर्ग मेवाड़ के यशश्वी महाराणा कुम्भा की सूझबूझ व प्रतिभा का अनुपम स्मारक है। इस दुर्ग का निर्माण सम्राट अशोक के द्वितीय पुत्र संप्रति के बनाये दुर्ग के अवशेषों पर १४४३ से शुरू होकर १५ वर्षों बाद १४५८ में पूरा हुआ था। दुर्ग का निर्माण कार्य पूर्ण होने पर महाराणा कुम्भा ने सिक्के डलवाये जिन पर दुर्ग और उसका नाम अंकित था। वास्तुशास्त्र के नियमानुसार बने इस दुर्ग में प्रवेश द्वार, प्राचीर, जलाशय, बाहर जाने के लिए संकटकालीन द्वार, महल, मंदिर, आवासीय इमारतें, यज्ञ वेदी, स्तम्भ, छत्रियां आदि बने है। शक्ति सिंह का महल 
यह राजसमंद जिले में स्थित हैं।
राष्‍ट्रीय ग्रामीण स्‍वास्‍थ्‍य मिशन

राष्‍ट्रीय ग्रामीण स्‍वास्‍थ्‍य मिशन (National Rural Health Mission /एनआरएचएम) भारत सरकार की एक योजना है जिसका उद्देश्‍य देशभर में ग्रामीण परिवारों को बहुमूल्‍य स्‍वास्‍थ्‍य सेवाएं उपलब्‍ध कराना है। इसका ध्‍यान विशेषकर अरुणांचल प्रदेश, असम, बिहार, छत्तीसगढ़, हिमाचल प्रदेश, झारखण्‍ड, जम्‍मू व कश्‍मीर, मणिपुर, मिज़ोरम, मेघालय, मध्‍य प्रदेश, नागालैण्ड, उड़ीसा, राजस्‍थान, सिक्किम, त्रिपुरा, उत्तराखण्‍ड और उत्तर प्रदेश, इन 18 राज्‍यों पर है।
सूडो-कोड

सूडो कोड का एक उदाहरण

ऐरे-महत्तम सवाल एक सामान्य सा प्रश्न है। ऐरे A में n इन्ट्जर हैं और इनमे से सबसे बड़ा पता लगना है। ऐरे मेक्स नामक इस अल्गोरिथ्म का ब्योरा नीचे दिया गया है :
अल्गोरिथ्म ऐरे मेक्स (A,n)

इनपुट : n >= १ इन्ट्जर वाला ऐरे A
आउट्पुट : A का महत्तम तत्व (एलेमेंट)
करंटमेक्स <- A[0]
i<-१ से n - १ के लिए
 यदि करंट मेक्स < A[i] तो
 करंट मेक्स <- A[i]
रिटर्न करंट मेक्स
दिल्ली राज्य एड्स नियंत्रण सोसाइटी

दिल्ली राज्य एड्स नियंत्रण सोसाइटी की रणनीति

दिल्ली राज्य एड्स नियंत्रण सोसाइटी राजधानी में एचआइवी/एड्स के मामलों पर काबू पाने के लिए भरसक प्रयास कर रही है। यह उपचार के साथ-साथ एहतियात पर भी जोर दे रही है, जिससे संक्रमण के नए मामलों पर कारगर तरीके से काबू पाया जा सका है। सोसाइटी द्वारा तय किया गया कि जिंगल अधिक से अधिक रेडियो चैनलों पर आएंगे और सड़कों के बीचोंबीच बिजली के खम्भों पर छोटे बोर्ड लगाए जाएंगे तथा विश्व-विद्यालयों में भी ऐसा प्रचार किया जायेगा। 5 हजार से अधिक आशा कार्यकत्ताओं, आंगनबाडी कार्यकत्ताओं और एनएम को अपने संबंधित क्षेत्र में जागरुकता लाने के लिए भी 2012 में प्रशिक्षण दिया गया है। इसके अलावा 9 एआरटी केन्द्रों में मुफ्त एन्टी रेट्रो वायरल उपचार उपलब्ध करवाई जा चुकी है। वर्तमान में 9300 एचआईवी पोजीटिव मरीजों का ऐसा उपचार किया जा रहा है जिनमें 39 प्रतिशत महिलाएं और 60 प्रतिशत 15 वर्ष कम आयु के बच्चे हैं। कुल मिलाकर दिल्ली में 23 हजार एचआइवी संक्रमित लोग है जिनमें 9300 को एआरटी केन्द्रों में उपचार दिया जाता है जबकि बाकी समय-समय पर आवश्यकता के अनुसार उपचार के लिए आते हैं। दिल्ली सरकार ने शिशु काल में एचआइवी निदान कार्यक्रम की शुरुआत की है ताकि शुरु से एचआईवी एड्स को जड़ समाप्त किया जा सके। सोसाइटी में देश में पहली बार एक ऐसा कार्यक्रम शुरु किया है जिसके तहत संक्रमण का पता लगते ही फोन पर बिना शुल्क सलाह के लिए हेल्पलाइन चालू की गई है। दिल्ली में कुल जनसंख्या में 0.2 प्रतिशत एचआइवी से ग्रस्त हैं। सोसाइटी इस पर काबू पाने की गतिविधियों में जुटकर काम कर रही है और इसके प्रयासों से पिछले दशक में नए मामलों में 50 प्रतिशत की कमी आई है। वर्तमान में दिल्ली में एआरटी क्लिनिक में 34,133 लोग पंजीकृत हैं जिनमें से 9718 को उपचार की जरूरत है जो उन्हें नौ एआरटी केंद्रों से मुफ्त मिल रहा है।

रेडलाइट क्षेत्र में वेश्याओं को कंडोम की आपूर्ति

एड्स के खिलाफ विश्वव्यापी अभियान को गंभीरता से लेते हुए दिल्ली उच्च न्यायालय ने अधिकारियों को निर्देश दिया कि वह राजधानी के रेडलाइट इलाके में वेश्याओं को कंडोम की तत्काल आपूर्ति करे। न्यायालय ने उस रिट याचिका पर यह निर्देश दिया जिसमें आरोप लगाया गया है कि प्रयोग प्रमाणपत्र उपलब्ध नहीं कराने के कारण सरकार ने इसकी आपूर्ति रोक दी। भारतीय पतिता उद्धार सभा द्वारा दायर एक जनहित याचिका पर संज्ञान लेते हुए कार्यवाहक मुख्य न्यायाधीश देवेन्द्र गुप्ता और न्यायमूर्ति ए के सीकरी की पीठ ने केन्द्र, दिल्ली सरकार और दिल्ली राज्य एड्स नियंत्रण सोसाइटी को एक अंतरिम निर्देश में नोटिस जारी करते हुए कहा कि राजधानी के जीबी रोड रेडलाइट इलाके में कंडोम की आपूर्ति तत्काल दोबारा शुरु की जाए। अदालत ने तीनों प्रतिवादियों को निर्देश दिया कि इस जनहित याचिका पर वह अपना जवाब चार सप्ताह के भीतर दें। इस आदेश के साथ हीदिल्ली राज्य एड्स नियंत्रण सोसाइटी कंडोम की तत्काल आपूर्ति का काम शुरू कर दिया।
जगदीशपुर गाँव, भगवानपुर (बेगूसराय)

जनसांख्यिकी

वोटर 1500

यातायात

बस टाटा टेंपो जीप

आदर्श स्थल

श्री राधे कृष्ण हनुमान मंदिर जगदीशपुर

शिक्षा

उत्कर्मित मध्य विद्यालय जगदीशपुर
तोषमणि

तोषमणि हिन्दी कवि थे।
शक्ति (2002 फ़िल्म)

संक्षेप

शेखर (संजय कपूर) और नंदिनी (करिश्मा कपूर) कनाडा में रहने वाले एक भारतीय जोड़े हैं। वह अपने छोटे बेटे राजा के साथ रहते हैं। शेखर भारत में हिंसा की खबर सुनता है और अपने परिवार के घर जाता है। जो कि राजस्थान के ग्रामीण इलाके में है। नंदिनी यह देखकर चौंक जाती है कि शेखर का परिवार गहराई से पितृसत्तात्मक है और शेखर के पिता नरसिम्हा (नाना पाटेकर) की अगुवाई में सामंती गिरोह युद्धों में उलझा हुआ है। शेखर इन विवादों को खत्म करने की कोशिश करता है, लेकिन प्रतिद्वंद्वी गिरोह द्वारा उसपर हमला किया जाता है और वह मारा जाता है। नंदिनी जो अचानक एक विधवा बन जाती है, अपने बेटे के साथ भारत छोड़ने का फैसला करती है। लेकिन नरसिम्हा इस बात की अनुमति नहीं देता है और उन्हें वास्तव में कैद करता है। भागने के लिए बेताब, शेखर की मां और बहन ही उसके सहयोगी हैं। नंदिनी जय सिंह (शाहरुख खान) से मदद मांगती है, जो हिचकिचाहट के बाद जयपुर को ट्रेन में उसे बिठा देता है। जय नरसिम्हा के आदमियों के साथ लड़ाई में संलग्न होता है और सफलतापूर्वक नंदिनी और राजा की रक्षा करता है। लेकिन वह मर जाता है। शेखर की मां भावनात्मक रूप सेनरसिम्हा से नंदिनी और उसके बेटे को जाने देने की मांग करती है, लेकिन वह नहीं मानता है। हवाई अड्डे पर, नरसिम्हा अपने पोते से बातचीत करने के बाद भावना से अभिभूत हो जाता है और नंदिनी और राजा को शांतिपूर्वक छोड़कर कनाडा वापस जाने की अनुमति देता है।
ड्रेजिंग कार्पोरेशन ऑफ़ इण्डिया लिमिटेड

ड्रेजिंग कार्पोरेशन ऑफ़ इण्डिया लिमिटेड (Dredging Corporation of India Limited / डी.सी.आई.) भारत सरकार का एक मिनीरत्न सार्वजनिक क्षेत्र उपक्रम है जो निकर्षण (ड्रेजिंग) के कार्य में संलग्न है। इसका प्रधान कार्यालय व्यूहनीतिगत महत्त्वपूर्ण कारणों से भारत के पूर्वी तट के विशाखपट्‌नम में स्थित है। डी.सी.आई. महा और लघु पत्तनों, नौ-सेना, मात्स्यकी बंदरगाहों और अन्य समुद्री संगठनों के नौवहन जलमार्गों में वांछित गहराइयाँ निरंतर उपलब्ध कराने को सुनिश्चित करने में सहायक रहा है। निकर्षण के कार्यकलापों की परिसीमाएँ विश्व भर में तेज गति से बढ़ती जा रही है और इन सेवाओं की मांग भी बढ़ती जा रही है और पर्यावरण संरक्षण, पर्यटन, बाढ़-नियंत्रण, सिंचाई, विद्युत-उत्पादन, पत्तन विकास, खननन, भूमि-उद्धार, अपतटीय पाइपलाइनें लगाने इत्यादि के लिए इनका उपयोग किया जा रहा है।
नोकिअ लुमिअ ७२०

नोकिया के नया स्मार्टफोन नोकिअ लुमिअ 720 फोन 19 हजार रुपये में प्री-ऑर्डर बुकिंग के लिए उपलब्‍ध है। इसमें 720 में 6.7 एम पी का कैमरा टू स्टेज कैप्चर की खासियत के साथ मौजूद है, वीडियो कॉलिंग के लिए इस फोन में 1.3 MP का फ्रंट कैमरा भी दिया गया है। नोकिअ लुमिअ 720 में 8 जी बी इंटरनल स्टोरेज की फैसिलिटी है, माइक्रो-एसडी कार्ड के जरिए इसे 64 जी बी तक बढ़ाया जा सकता है, इसका रॅम केव 512 एम बी का ही है।

वायरलेस चार्जिंग

नोकिअ लुमिअ 720 वायरलेस चार्जिंग फोन है, कंपनी इसमें एक वायरलेस चार्जिंग कवर दे रही है, इसकी बैटरी 2000 एम ए एच की है, जो बेहतर टॉकटाइम देगी, संगीत प्रेमियों के लिए ये फोन इसलिए बेहतर है, क्योंकि वो इससे लगातार 70 घंटे से ज्यादा संगीत चला सकेंगे।
अंतरिक्षयानिकी

'अंतरिक्षयानिकी' (Astronautics), भौतिकी की वह शाखा है जिसमें अंतरिक्ष नौचालान संबंधी सभी यांत्रिक, तकनिकी तथा आयुर्विज्ञान संबंधी समस्याओं का अद्ययन किया जाता है। उदाहरणार्थ- रॉकेट, मिसाइल, कृत्रिम उपग्रह का अध्ययन इसी श्रेणी में आता है।
2007 रोमानियन ओपन

पुरुष एकल

गाइल्स सिमौन ने  विक्टर हनेस्कू को 4–6, 6–3, 6–2 से हराया।